LIKOVNA KULTURA 8. RAZREDI

Dragi učenici, još uvijek niste svi predali likovne radove, ali kako razumijem nastalu situaciju i kako smo se svi nespremno našli u istoj odlučila sam vas još malo pričekati, te radove zajedno sa ovim novim zadatkom koji sam zamislila kao PONAVLJANJE možete poslati do 10. travnja!

PONAVLJANJE

Odgojno-obrazovni ishodi:

-izraziti svoje osjećaje i doživljaje koristeći : izražajnost boje

-prostorno djelovanje boje

-harmoniju, ritam i kontrast tekstura

ŠTO TI JE POTREBNO ZA DANAŠNJI ZADATAK?

-papir za skicu

-olovka

-papir za temperu ili za pastel (tvrđi papir ili karton)

-kist,špahtla ili neki prikladan komadić plastike kojim možeš

nanijeti boju ili komadić kartončića

UVOD U ZADATAK:

-udobno se smjesti, opusti, zažmiri i razmisli što si ovaj tjadan radio u kojoj si pozi najčešće provodio vrijeme (sjedio, stajao, ležao…), kako si se osjećao? Kojim bi bojama mogao opisati svoje stanje? Koji su predmeti u sobi u ovom vremenu tebi najbitniji, koje najčešće koristiš? Kako se osjećaš? (ispunjen , tužan, sretan, prazan …zbunjen)?

Skiciraj na manji papir skicu sebe obrisnom linijom i predmete koji te okružuju, ili sebe u prznom prostoru.?

ZADATAK:

Sad skicu prenesi na pripremljenu podlogu na kojoj ćeš stvarati vlastiti doživljaj sebe u određenom prostoru.

Svoju siluetu nacrtaj obrisnom linijom (nemoj zaboraviti da više ne koristiš olovku nego najsvjetliju boju (temperu ili pastel). Pripazi na prostor kako ćeš smjestiti figuru-siluetu, koliko će prostora zauzeti, ne zaboravi primijeniti znanje o bojama (gore navedeno) Ako radiš predmete ne moraju biti oštro i jasno naslikani. Koristi mrlje, plohe , linije , koristi boju gusto – rijetko kako ti odgovara ne zaboravi pokazati unutarnji doživljaj (ekspresiju). Ne zaboravi ritam! Možda se na slici predmeti uopće neće prepoznavati…Pokušaj više bojom dočarati atmosferu. Prisjeti se slike Edvarda Muncha „Krik“ (sjeti se o čemu smo pričali analizirajući sliku, što je s osjećajima )?

Odluči kojom ćeš bojom ispuniti svoju figuru, a ostatak slike izražajnošću boje, boje možeš i ritmički ponavljati kao i predmete, ako su tu…

Nadam se da ćeš uživati, ja očekujem eksploziju boja ! Molim vas bez opterećenja, želim da se opustite i stavite na papir ono što osjećate! SRETNO I KREATIVNO !!!! BOJE SU U NAMA !!!!

Vaša prof. , Ruža Barbarić Librić